**Zapisnik**

7. sjednice Upravnog vijeća TM

održane dana 13. veljače 2014. godine s početkom u 11 sati

u prostorijama Tiflološkog muzeja

Sjednici su nazočni:

Sanja Frajtag, prof., Hrvatska knjižnica za slijepe

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Vladimir Crnković, prof., Hrvatski muzej naivne umjetnosti

Ravnateljica Muzeja: Željka Bosnar Salihagić

Sjednici nije nazočan:

Prof.dr.sc. Miroslav Prstačić, Edukacijsko-rehabilitacijski fakultet, nije obaviješten o održavanju sjednice UV, jer se nije moglo stupiti u kontakt zbog odlaska u mirovinu

Sanja Frajtag, predsjednica Upravnog vijeća otvara sjednicu i predlaže sljedeći

DNEVNI RED

1. Usvajanje zapisnika 6. sjednice Upravnog vijeća Tiflološkog muzeja
2. Financijsko izvješće Tiflološkog muzeja za 2013. godinu
3. Izvješće o radu Tiflološkog muzeja za 2013. godinu
4. Razno

Ad.1. Članovi Upravnog vijeća nemaju primjedbe na zapisnik 6. Sjednice UV te ga jednoglasno usvajaju.

Ad.2. Na poziv Upravnog vijeća, voditelj računovodstva, Vladimir Tremac pridružuje se Sjednici te obrazlaže Financijsko izvješće Tiflološkog muzeja za 2013. godinu te navodi kako je ostvareni ukupni prihod za 2013. g. u iznosu od 2.157.596,00 kn. Ukupni rashodi iznose 2.238.926,00 kn. Manjak prihoda i primitaka iznosi 81.330,00 kn. Manjak prihoda i primitaka nastao je kao rezultata trošenja vlastitih sredstava iz prethodnih razdoblja koja 31. 12. 2012. nisu evidentirana kao višak prihoda poslovanja.

Manjak prihoda i primitaka za pokriće u sljedećem razdoblju iznosi 67.483,00 kn. Vrijednost imovine je 5.129.563,00 kn, a vrijednost obveza i vlastitih izvora 5. 129. 563,00 kn. Cjelokupno financijsko izvješće se nalazi u privitku i čini dio ovog zapisnika.

Nadalje V. Tremac upoznaje članove Upravnog vijeće o stanju računovodstvene evidencije i navodi kako analitička evidencija osnovnih sredstava (u okviru glavne knjige) nije povezana s inventarnim brojevima na sredstvima, te kako postoje stavke u analitičkoj evidencije koje sadrže zbirne podatke.

U bilanci je evidentirana financijska imovina na žiro računu kod Zagrebačke banke u iznosu od 3.007,15 kn. Prema informacijama iz Zagrebačke banke takav žiroračun ne postoji. U narednom razdoblju pribavit će se pisana dokumentacija i odlučiti o daljem postupanju.

U bilanci je evidentirana i obveza prema MK u iznosu od 98.945,56 kn donesena u 2013. g. kao početno stanje. Prema informacijama iz MK takva obveza ne postoji. Tijekom 2014. godine pribavit će se pisana dokumentacija i odlučiti o daljem postupanju. Pretpostavka je da je knjiženje obveze prema MK povezano s depozitom kod Komercijalne banke u stečaju d. d.

Nakon kratke diskusije članovi Upravnog vijeća donose

ODLUKU

kojom se prihvaća Financijsko izvješće Tiflološkog muzeja za 2013. godinu uz napomenu da se do sljedeće sjednice Upravnog vijeća o navodima vezanim uz točku Ad.2 kontaktira i očituje bivša voditeljica računovodstva te da se o poduzetom pismeno obavijeste članovi Upravnog vijeća.

Ad.3. Ravnateljica prezentira članovima Upravnog vijeća Izvješće o radu Tiflološkog muzeja za 2013. godinu po točkama kako slijede. Napominje kako se po Izvješću vidi da je naglasak bio na djelatnosti restauracije koje se odnosi na restauraciju 27 predmeta iz Donacije Wagner, tijekom 2013. registrirane su još 3 zbirke u Registar zaštićenih kulturnih dobara Republike Hrvatske, a u tijeku je digitalizacija Zbirke arhivskog gradiva.

Navodi kako je Tiflološki muzej, kao pridruženi partner, sudjelovao u europskom projektu EADEA, vezano uz problematiku globalne edukacije osoba oštećena vida.

Naglašava kako je ove godine postavljena izložba Mi nismo nevidljivi kojom je obilježeno 60 godina postojanja Tiflološkog muzeja te dvije izložbe izvan prostora Tiflološkog muzeja: Oblik lika u Hrvatskoj knjižnici za slijepe i izložba Documenta Ophthalmologica…priče iz očne ordinacije u Muzeju grada Šibenika. Nakon kraće diskusije članovi Upravnog vijeća donose

ODLUKU

kojom se prihvaća Izvješće o radu Tiflološkog muzeja za 2013. godinu

Ad.3. Ravnateljica navodi kako inventura nije provedena do kraja jer nije obavljeno usklađenje zbog zatečenog stanja. Napominje kako će se za sljedeću sjednicu prezentirati isto s financijskim pokazateljima.

Ravnateljica dodaje kako je Ministarstvo kulture poništilo ugovor od 300.000,00 kn namijenjenih izgradnji lifta zbog toga što program nije izvršen jer nisu prikupljena preostala sredstva, a u 2014. g. sklopljen je ugovor s MK na iznos od 400 000,00 kn.

Sjednica Upravnog vijeća završila je u 12:20 sati.

Zapisničarka: Predsjednica Upravnog vijeća:

Nina Sivec Sanja Frajtag